ການໂຈມຕີທາງອາກາດ ຂອງກຳລັງປະສົມຢູ່ລີເບຍ ຍັງດຳເນີນຢູ່ຕໍ່ມາ
ການໂຈມຕີທາງອາກາດ ຂອງກໍາລັງປະສົມຢູ່ລີເບຍ ເພື່ອຈັດຕັ້ງປະຕິບັດ ເຂດຫ້າມບິນຂອງ ສປຊ ກ້າວເຂົ້າສູ່ ມື້ທີ 6
ມີລາຍງານວ່າ ໄດ້ຍິນສຽງລະເບີດຫຼາຍໆຄັ້ງດັງຂຶ້ນທາງກໍ້າ ຕາເວັນອອກຂອງນະຄອນຫຼວງຕຣີໂປລີຂອງລີເບຍ ໃນວັນ ພະຫັດມື້ນີ້ຂະນະທີ່ການປະຕິບັດງານທາງທະຫານທີ່ໄດ້ຮັບ ການອະນຸມັດໂດຍອົງການສະຫະປະຊາຊາດເພື່ອຈັດຕັ້ງປະ ຕິບັດເຂດຫ້າມບິນເໜືອລີເບຍກ້າວເຂົ້າສູ່ມື້ທີ 6 ລັດຖະມົນຕີການຕ່າງປະເທດຝຣັ່ງ ທ່ານ Alain Juppe ກ່າວວ່າ ການໂຈມຕີທາງອາກາດຂອງກຳລັງປະສົມແມ່ນ ແນໃສ່ເພື່ອໃຫ້ການປົກປ້ອງປະຊາຊົນພົນລະເຮືອນແລະ ທຳການໂຈມຕີແຕ່ເປົ້າໝາຍທາງທະຫານທໍ່ນັ້ນ ໃນມື້ວັນພຸດວານນີ້ ກຳລັງທີ່ຈົງຮັກພັກດີຕໍ່ຜູ້ນຳລີເບຍ ທ່ານ Moammar Gadhafi ເລີ້ມທຳການບຸກໂຈມຕີ ເມືອງ Misrata ຫົວເມືອງໃຫຍ່ອັນດັບ 3 ຂອງລີເບຍ ຄືນອີກ ຫຼັງຈາກເຮືອບິນລົບຂອງປະເທດຕາເວັນຕົກໄດ້ ສະກັດກັ້ນການບຸກໂຈມຕີຂອງລັດຖະບານ ຢ່າງເປັນການຊົ່ວຄາວ ໂດຍທຳການໂຈມຕີ ທາງອາກາດຈຳນວນນຶ່ງ ພວກທ່ານໝໍຄົນນຶ່ງ ທີ່ເມືອງ Misrata ກ່າວວ່າ ກຳລັງນິຍົມ Gadhafi ໄດ້ຍິງປືນໃຫຍ່ ແບບບໍ່ເລືອກເປົ້າໝາຍ ເຂົ້າໃສ່ເມືອງດັ່ງກ່າວ ຮວມທັງບໍລິເວນ ໃກ້ໆກັບໂຮງພະຍາບານ ແລະພວກມືປືນໄດ້ຍິງພົນລະເຮືອນຈາກຫຼັງຄາຕຶກອາຄານ ແຕ່ແນວໃດກໍຕາມຮອງລັດຖະ ມົນຕີການຕ່າງປະເທດຂອງລີເບຍທ່ານ Khalid Kaim ກ່າວຢືນຢັດໃນວັນພະຫັດມື້ນີ້ວ່າ ບໍ່ມີການປະຕິບັດງານທາງພາກພື້ນດິນຂອງພວກທະຫານ ໃນເຂດເມືອງ Misrata ແຕ່ ຢ່າງໃດ ນອກນັ້ນໃນມື້ວານນີ້ ກຳລັງທີ່ຈົງຮັກພັກດີຕໍ່ Gadhafi ຍັງສືບຕໍ່ທຳການບຸກໂຈມຕີເມືອງ Zintan ແລະເມືອງ Ajdabiya ທີ່ຄວບຄຸມໂດຍພວກຕໍ່ຕ້ານລັດຖະບານ ພົນເຮືອຕີ Gerard Hueber ຂອງສະຫະລັດກ່າວໃນວັນພຸດມື້ວານນີ້ວ່າກຳລັງປະສົມໄດ້ແນເປົ້າໝາຍໃນການໂຈມຕີຂອງຕົນ ໃສ່ກຳລັງພາກພື້ນດິນຂອງ Gadhafi ທີ່ທຳການໂຈມ ຕີປະຊາຊົນພົນເຮືອນໃນເມືອງຕ່າງໆ ຮວມທັງໜ່ວຍຍານເກາະ ປືນໃຫຍ່ ແລະລູກສອນໄຟ ເຄື່ອນທີ່ ການໂຈມຕີທາງອາກາດຂອງກຳລັງປະສົມຕໍ່ທີ່ຕັ້ງທາງທະຫານຂອງລີເບຍ ໄດ້ເລີ້ມຂຶ້ນໃນມື້ ວັນເສົາແລ້ວ ແລະຍັງດຳເນີນຕໍ່ມາ ຕະຫລອດອາທິດນີ້